**ДО ПРИТЕЖАТЕЛИТЕ НА РАЗРЕШЕНИЯ ЗА УПОТРЕБА НА ЛЕКАРСТВЕНИ ПРОДУКТИ/**

**ТЕХНИ УПЪЛНОМОЩЕНИ ПРЕДСТАВИТЕЛИ**

**СЪОБЩЕНИЕ**

Във връзка с проведена на 12.04.2022 г. среща между представители на НЗОК и на притежатели на разрешение за употреба (ПРУ) и техни упълномощени представители (УП) относно сключването на договори по чл. 45, ал. 22 и 33 от ЗЗО - договори за 2022 г. за отстъпки и/или за прилагане на механизъм, гарантиращ предвидимост и устойчивост на бюджета на НЗОК,

**Ви уведомяваме**, че в *Образец № 1 – Договор за отстъпки под формата на възстановяване на разходи (компенсация) и за прилагане на механизъм, гарантиращ предвидимост и устойчивост на бюджета на НЗОК , за 2022 г*. и в *Образец № 2 - Договор за отстъпки под формата на възстановяване на разходи (компенсация), за отстъпки в полза на пациента и за прилагане на механизъм, гарантиращ предвидимост и устойчивост на бюджета на НЗОК, за 2022 г.* се изменя клаузата на чл. 10, ал. 7, т. 3 относно валидността на предоставяните банкови гаранции за обезпечаване на плащания за отстъпки, както следва:

Текстът на чл. 10, ал. 7, т. 3: „*да бъде със срок на валидност не по-кратък от 15 (петнадесет) месеца, считано от издаването (учредяването) ѝ“* се заменя с текста: „*да бъде със срок на валидност, който изтича не по-рано от 31.05.2023 г.“.*

Моля при подготовка на проектите на конкретните договори от ПРУ/техните УП тази промяна да бъде отразена.